Süüdistuse järgi põhjustas 35-aastane Kristjan eelmisel suvel oma tol hetkel viiekuusele lapsele tervisekahjustusi, mille tagajärjel on laps invaliidistunud. 32-aastast Maritit süüdistati aga sama lapse järjepidevas hooletusse jätmises.

Lisaks süüdistati nii Kristjanit kui ka Maritit oma teise ühise lapse korduvas kehalises väärkohtlemises.

Põhja ringkonnaprokuratuur esitas Kristjanile süüdistuse raske tervisekahjustuse tekitamises ja Maritile kannatanu ohtu asetamises. Lisaks süüdistati mõlemaid ka kehalises väärkohtlemises.

Kannatanute terviseandmete kaitseks süüasja kinniste uste taga arutanud Harju maakohus jõudis neljapäeval otsuseni, mis paistab silma oma karmusega. Nii jäi Kristjan süüdi ohvri sandistanud raksete vigastuste tekitamises, kannatanu tervise kahjustamises ja lähisuhtes toime pandud kehalises väärkohtlemises ning pidi selle eest vastu võtma üheksa-aastase vangistuse. Osades kehalise väärkohtlemise episoodides mõisteti mees õigeks.